stanford-oval/wikipedia huggingface dataset:
חביב בורגיבה
בשלטון

בורגיבה הנהיג רפורמות רבות והעניק זכויות שונות לנשים. הוא נחשב כמנהיג פרו-המערבי בתקופת המלחמה הקרה והיה מקורב לארצות הברית.
על אף עמדותיו המערביות, האנטי אסלאמיות והרפורמות שהנהיג ב-1964 בורגיבה העביר חוק, שלפיו מפלגתו היא המפלגה החוקית היחידה בתוניסיה. בורגיבה המשיך בצעדיו הטוטליטריים וב-1974 נהפך לרודן בהכריזו על עצמו כעל נשיא המדינה למשך כל ימי חייו. מאות בני אדם, שהואשמו בחברות במפלגות ובארגונים בלתי חוקיים נאסרו.
ב-1982 בורגיבה העניק מקלט להנהגת אש"ף בתוניס, לאחר שזו עזבה את ביירות בזמן מלחמת לבנון הראשונה. את המקלט לראשי אש"ף הסדירה ארצות הברית עוד טרם פינויים, בעזרת רעייתו של בורגיבה, ואסילה.
היחס ליהודים ולישראל

אחרי עצמאות תוניסיה ב-1956 חלה הרעה משמעותית במצב יהודיה. בורגיבה נהג להתבטא בחריפות כנגד ישראל, והיהודים נחשפו לרדיפות על רקע לאומני.
על אף שהתבטא כנגד ישראל בחריפות, היה בורגיבה הראשון מבין מנהיגי ערב שקרא להכרה בישראל, עוד ב-1965, בנאום ביריחו שהייתה אז בשליטת ממלכת ירדן, וזאת בתמורה לחזרתה לגבולות החלוקה, והשבת הפליטים על פי החלטות האו"ם 181 ו-194. דברי בורגיבה עוררו סערה בעולם הערבי. יוזמת בורגיבה לא הובילה לצעדים ממשיים, ומלחמת ששת הימים וועידת חרטום שבאו בעקבותיה מנעו את מימושה.
בעקבות מלחמת ששת הימים חלה החמרה נוספת במצבם של היהודים, ובתקופה זו עזבו רבים מהם את המדינה, והיגרו בעיקר לישראל ולצרפת.
סוף ימיו

ב-1984 פרצו בתוניסיה מהומות על רקע העלאת מחירי המזון. כתוצאה מהמצב הכלכלי הקשה עלה כוחו של הזרם האיסלמי וגבר המאבק של השלטון בהם. שיא המאבק הגיע ב-1986 עם שפיטתם של ארבעה מוסלמים קיצונים למוות.
ב-1987 בעקבות ההידרדרות החמורה בתוניסיה, לאחר 31 שנות שלטון, הוכרז בורגיבה על ידי רופאיו כבלתי כשיר לשלוט. את מקומו תפס מי שכיהן אז כראש הממשלה, זין אל-עאבדין בן עלי, ובורגיבה הושם במעצר בית למשך 13 שנה בעיר הולדתו עד יום מותו.
ראו גם

תוניסיה העצמאית
הערות שוליים

↑  אהוד יערי, זאב שיף, מלחמת שולל, הוצאת שוקן, 1984, עמ' 279–280
↑  ישראל 50, ספריית מעריב, 1997, בעמוד על שנת 1965
| --- | --- |
בקרת זהויות :  NLI: 987007258808305171  PLWABN: 9810594047005606  BIBSYS: 90392893  BNE: XX862020  BnF: cb12014190p (data)  CiNii: DA01734178  GND: 11866235X  ISNI: 0000 0001 1472 5561  LCCN: n80067299  NARA: 10581384  NKC: jx20040629004  NLA: 36423580  NTA: 070340617  RERO: 02-A003032394  SELIBR: 346042  SNAC: w6bw1jbc  SUDOC: 027287912  Trove: 1255601  VIAF: 51700583   WorldCat (עם VIAF): 51700583
טוראקו רוס

| טוראקו רוס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: טוראקואים
תת־סדרה:: תרופודה
משפחה:: טוראקיים
סוג:: Musophaga
מין:: טוראקו רוס
שם מדעי
 Musophaga rossae ‏גולד, 1852
תחום תפוצה


טוראקו רוס או טוראקו ליידי רוס (שם מדעי: Musophaga rossae) הוא מין של עוף טרופי אפריקני בינוני ממשפחת הטוראקיים.
מאפיינים

הטוראקו צמחוני ופעיל ביום. הוא חי בחופה ומזונו העיקרי הוא פירות. הטוראקו הוא העוף לו פיגמנטים ירוק ואדומים טבעיים על הנוצות ולא ערבוב של פיגמנטים אחרים. הטוראקו אינו נמצא בסיכון. הטורפים העיקריים שלו הם קופים ונחשים. הטוראקו חי במדינות אנגולה, בוטסואנה, קמרון, הרפובליקה המרכז-אפריקאית, בורונדי, סודאן, אוגנדה, טנזניה, רואנדה, גבון, וזמביה ובעיקר באגן הקונגו. עיקר הפעילות של הטוראקו נעשית בחופה. אורכם של הטוראקויים ממין זה כ-52 ס"מ. הציצית אדומה. המקור צהוב. הגוף והכנפיים בצבע כחול כהה. הצוואר ואזור הבטן בצבע שחור. הזנב בצבעים כחול ושחור. הרגליים בצבע שחור. בדומה לשאר הטוראקואים, הטוראקו יכול להניע את אצבעו הרביעית קדימה ואחורה בשונה מרוב העופות. חברתי וחי בלהקות. בבוקר הטוראקו מתחיל לשיר, ואחריו-כל הלהקה. מטרת השירה היא כנראה הכרזה על טריטוריה.
הערות שוליים

↑  טוראקו רוס באתר הרשימה האדומה של IUCN
טוראקו צהוב-מקור

| טוראקו צהוב-מקור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: טוראקואים
תת־סדרה:: תרופודה
משפחה:: טוראקיים
סוג:: טוראקו צהוב-מקור
מין:: טוראקו צהוב-מקור
שם מדעי
 Pseudopoetus macrorhynchus ‏פרסר, 1839
תחום תפוצה


טוראקו צהוב מקור (שם מדעי: Pseudopoetus macrorhynchus) הוא עוף טרופי צבעוני ממשפחת הטוראקיים והמין היחידי בסוגו. הוא חי בטבע ביערות מערב אפריקה.
הטוראקו הוא עוף בגודל של יונה המגיע לאורך של 40-43 ס"מ ולמשקל 261-272 גרם בזכרים ו-216-234 גרם בנקבות. הם בעלי נוצות ירוקות על ראשם, מקור מעוגל צהוב, עיניים אדומות ופס לבן מתחתיה ונוצות כנפיים וזנב כחולות כשתחתית הבטן אדומה. כמו שאר הטוראקיים הוא ניזון בעיקר מפירות היער וכן מחרקים.
הוא מצוי ביערות אפריקה המערבית באנגולה, קמרון, הרפובליקה הדמוקרטית של קונגו, רפובליקת קונגו, חוף השנהב, גינאה המשוונית, גבון, גאנה, גינאה, גינאה המשוונית, ליבריה, ניגריה וסיירה לאון.
ישנם 2 תת-מינים:
Tauraco macrorhynchus macrorhynchus
Tauraco macrorhynchus verreauxii
הערות שוליים

↑  טוראקו צהוב-מקור באתר הרשימה האדומה של IUCN
חביב אלבי

"חביב אלבי" (בערבית: "حبيب قلبي"; בעברית: "אהוב ליבי") הוא סינגל שהוקלט על ידי הצמד המוזיקלי הישראלי סטטיק ובן-אל תבורי, ביחד עם הזמרת הישראלית נסרין קדרי. השיר יצא לאור ב-23 ביוני 2020, על ידי חברות התקליטים Mobile1 Music וגאגא בוקינג, כשיר הרשמי של מצעד הגאווה בתל אביב של שנת 2020, שלא התקיים עקב התפרצות נגיף הקורונה בישראל.
רקע וכתיבה

בתחילת יוני, הוכרז כי סטטיק ובן-אל תבורי נבחרו לבצע את השיר הרשמי של מצעד הגאווה בתל אביב של שנת 2020, שלא התקיים באותה השנה, עקב התפרצות נגיף הקורונה בישראל. זמן מה לאחר מכן, הוכרז כי תשתתף בשיר גם הזמרת נסרין קדרי, תוך שצוין כי השיר נכתב והולחן על ידי סטטיק וג'ורדי, והופק על ידי ג'ורדי. השיר, לדברי המרכז העירוני לקהילה הגאה, הוא "שיר הלל לפסיפס הייחודי של קהילת הלהט"ב על גווניה ומסר של אהבה שוויונית". השיר משלב בתוכו את סגנונות הפופ, המזרחית, הערבית והראפ אשר מבוצע על ידי סטטיק, ומשלב את שפות העברית, הערבית והאנגלית.
וידאו קליפ

הווידאו קליפ הנלווה לשיר, בוים על ידי רומן בוצ'אצקי, נוהל אומנותית על ידי שמעון שירזי, צולם ב-15 ביוני 2020 בתל אביב-יפו והועלה לערוץ היוטיוב של סטטיק ותבורי ב-23 ביוני, בסמוך לצאת הסינגל עצמו. הקליפ נוצר בשיתוף המרכז העירוני לקהילה הגאה ופייסבוק ישראל. עיריית תל אביב-יפו ציינו כי "הקליפ שילווה את השיר מתמקד במגוון המיוחד המאפיין את הקהילה הגאה. באמצעות קהילות פייסבוק בשיתוף המרכז הגאה של עיריית תל אביב-יפו, הקליפ יהווה שיר הלל לפסיפס הייחודי של קהילת הלהט"ב על ענפיה השונים". הקליפ צולם במקומות שונים בתל אביב, בהם הרכבת הקלה בתל אביב, אצטדיון בלומפילד וגשר יהודית. בקליפ משתתפים ידוענים להט"בים שונים, בהם הדוגמנית והשחקנית הטרנסג'נדרית סתיו סטרשקו.
בתוך פחות מיממה, צבר הווידאו קליפ למעלה מחצי מיליון צפיות. נכון למרץ 2023, מונה הצפיות של הקליפ עומד על כ-39 מיליון.
ב-6 באוגוסט 2020 עלה לערוץ היוטיוב הרשמי של בוצ'אצקי סרטון "מאחורי הקלעים"(אנ') של הקליפ.
הצלחה

ב-28 ביוני, כחמישה ימים לאחר צאת השיר, הצליח להגיע היישר אל המקום השני במצעד השבועי של מדיה פורסט, ובשיאו הצליח להגיע אל המקום הראשון. ב-3 ביולי נכנס גם למקום הרביעי במצעד שירי הספוטיפיי, תוך שהצליח לצבור באותו השבוע 107,774 השמעות.
ביקורת

לפי צאת השיר, איתי פנקס ארד, חבר במועצת עיריית תל אביב-יפו ופעיל בקהילת הלהט"ב בישראל, ציין כי "קשה לדמיין שילוב יותר מרים ומלא אופטימיות מאשר סטטיק, בן-אל ונסרין, שחברו אלינו בהפקה מוזיקלית מסקרנת עם פוטנציאל להפוך לאחד הלהיטים הגדולים של השנה. יחד עם קליפ שהוא יצירת מופת של רומן בוצ'אצקי, הטאץ' הנדיר של שירזי והשותפות של פייסבוק - שיר וקליפ הגאווה העירוני הרשמי הוא מתנה אמיתית לעיר תל אביב-יפו ולכל מדינת ישראל".
דודי פטימר ממעריב סקר את השיר באופן מעורב באומרו, "כששמעתי את השיר לראשונה די התקשיתי לעכל אותו: הסלסולים היו יותר מדי מוגזמים, השילוב בין עברית ללועזית נשמעו לי לא במקום והשינויים המהירים בין מקצב למקצב גרמו לי לאבד תשומת לב. עם זאת, לאחר שהאזנתי לו שוב ושוב מצאתי בו חלקים קליטים ומעניינים, בין אם זה בפזמון ובין אם זה באמירת המילה 'חביב אלבי' בלופים חוזרים ונשנים. השילוב האוריינטלי עם הפופ וההיפ הופ נשמע אמנם נוסחתי כמו שיריו של הצמד, אך אין ספק שהתוספת של קדרי, שמתנסה בשיר קצת אחר מהסגנון לו רגילה, היא הכרחית להצלחת השיר ומוסיפה לא מעט חום ונשמה למכלול".
בן שלו מהארץ ביקר את השיר אף הוא, באומרו כי, "סטטיק, בן אל תבורי ונסרין קדרי שרים את המלה "גאווה" בשלל הטיות, וייתכן מאוד שהם באמת מרגישים זיקה לקהילה הלהט"בית ושמחים על ההזדמנות לייצג אותה, אבל בשיר הזה, עם הטקסט האוטומטי והפזמון בעל הלחן המביך, אין להם סיבה להתגאות".
נופר וחש מ-Time Out תל אביב סקרה את השיר באופן שלילי באומרה, "השיר הזה כאילו יצא ממחולל שירי גאווה, ולא אחד מוצלח: גם בלי לחפש עומק בשירי פופ, חלק מהשורות בו פשוט סתומות ("איך אני אוהב את הצליל, שהלב שלי עושה ברגיל", נגיד); הניסיון להרים לקהילה ולתל אביב יצא מביך ומתחנף – אולי כי כל היוצרים המעורבים סטרייטים?; והלחן חסר השראה ולא סוחף אפילו לרגע".
מבקר המוזיקה יוסי חרסונסקי סקר את השיר באופן שלילי, תוך שנתן לו ציון של כשני כוכבי זהב בלבד מתוך חמישה, באומרו כי: "אנחנו באחת התקופות הקשות בתולדותנו, וסטטיק ובן אל חוגגים כאילו שום דבר. התנתקות מוחלטת מהסביבה. על מה השמייח? הצמד ממשיך בהוללות המוזיקלית שלו, כאילו שומדבר לא קרה. גם נסרין קדרי כאן. ממשיכה במסע התמסחרות מרדד, שגורם להתגעגע לנסרין של פעם. לא שיש לה תפקיד משמעותי בשיר, אבל גם כך גם היא יורדת נמוך מאוד לפופ אינסטנט, שלא רק שאינו מזיז לי, אלא נשמע כמטרד מביך. לא צליל, לא לב, לא אלבי ולא תל אביב".
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 2 |  |
|   ‏‏‏  מצעדים שנתיים (2020)> מדינה |   ‏‏‏  מצעדים שנתיים (2020)> מצעד |   ‏‏‏  מצעדים שנתיים (2020)> מיקום שיא |   ‏‏‏  מצעדים שנתיים (2020)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מאקו ורדיו תל אביב | 10 |  |
|  ישראל | גלגלצ | 16 |  |
|  ישראל | כאן גימל | 20 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ישראל | 23 ביוני 2020 | הזרמת מוזיקה • הורדה דיגיטלית | Mobile1 Music |  |
הערות שוליים

↑  מוזיקה - סטטיק ובן אל ונסרין משחררים את שיר הגאווה הרשמי, באתר פרוגי, ‏2020-06-23
1 2  "חביב אלבי": שיר הגאווה של סטטיק, בן-אל ונסרין נחשף, באתר ‏מאקו‏, 23 ביוני 2020
1 2  ערן סויסה, שיר הגאווה של סטטיק ובן-אל ונסרין, באתר ישראל היום, 11 ביוני 2020
1 2 3  מאת מערכת טיים אאוט, חודש הגאווה: יש שיר, יש מרצ'נדייז, אין מצעד, באתר טיים אאוט, ‏2020-06-14
↑  רז ישראלי, האזינו: שיר הגאווה של סטטיק ובן-אל ונסרין, באתר ישראל היום, 23 ביוני 2020
1 2  מעריב אונליין, ‏סטטיק, בן-אל ונסרין יובילו את שיר הגאווה הרשמי של תל אביב- יפו, באתר מעריב אונליין, 11 ביוני 2020
1 2 3   איה חיות, "יש מקום לכל אחד": סטטיק, בן־אל ונסרין קדרי מתאחדים בקליפ הגאווה החדש, באתר הארץ, 23 ביוני 2020
1 2  סטטיק, בן אל ונסרין מציגים: שיר הגאווה 2020, באתר ‏מאקו‏, 11 ביוני 2020
↑  וואלה! תרבות‏, קבלו את שיר הגאווה הרשמי של עיריית ת"א: "חביב אלבי" של סטטיק, בן אל ונסרין, באתר וואלה, 23 ביוני 2020
1 2   סטטיק ובן אל תבורי & נסרין קדרי - חביב אלבי (Prod. By Jordi), סרטון  באתר יוטיוב (אורך: 3:22)
↑   חביב אלבי - מאחורי הקלעים הרשמי, בביצוע  סטטיק, בן אל ונסרין, סרטון  באתר יוטיוב (אורך: 1:52)
↑  niv the tool, המצעד השבועי של מדיה פורסט, באתר mediaforest-group
↑  Spotify Charts, www.spotifycharts.com
↑  דודי פטימר, ‏"חביב אלבי": סטטיק ובן אל יוצרים עם נסרין המנון מצעד גאווה שיהפוך ללהיט רגעי, באתר מעריב אונליין, 23 ביוני 2020
↑   בן שלו, שאריות במיקרו: "חביב אלבי" הוא שיר בלי דמיון או השראה, באתר הארץ, 24 ביוני 2020
↑  מאת נופר וחש, אופס, סטטיק וג'ורדי גמרו לבד, באתר טיים אאוט, ‏2020-06-24
↑  חביב אלבי, באתר יוסמיוסיק, ‏2020-06-26
↑  חביב אלבי, נבדק ב-2020-06-23
| סטטיק ובן-אל תבורי |
| --- | --- | --- |
| סטטיק • בן-אל תבורי   דיסקוגרפיה | סטטיק • בן-אל תבורי   דיסקוגרפיה |  |
| אלבומי אולפן | שבעה ירחים |  |
| מיני-אלבומים | לכאורה |  |
| סינגלים | "ברבי" • "כביש החוף" • "סלסולים" • "סתם" • "זהב"  • "טודו בום" • "הכל לטובה" • "נמסטה" • "קאוואי" • "גומיגם" • "Broke Ass Millionaire" • "יאסו" • "Tudo Bom" • "בננות" • "אמאלה" • "Further Up (Na, Na, Na, Na, Na)" • "We" • "חביב אלבי" • "Milli" • "קוביות" • "Shake Ya Boom Boom" • "קקטוס" • "כוסות ריקות" • "אפס מאמץ" • "אהבתי לך" • "מנגלים" • "אחלה גבר" • "קרנבל" |  |
| השתתפות בסינגלים | "דוביגל" |  |
| נסרין קדרי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נסרין קדרי • בנאדיק • לומדת ללכת |  |
| מיני-אלבומים | 2024 • תקשיבו טוב |  |
| ערכים קשורים | "אייל גולן קורא לך" • The Voice ישראל • ליאם הפקות • "נסרין אגדה" |  |
| נסרין קדרי – סינגלים |
| --- | --- | --- |
| נסרין קדרי | "מה היא אהבה" • "אל תלך" • "אנא בחיבאק" • "לאן המשכת?" • "אתה עושה לי טוב" • "חייאתי" |  |
| בנאדיק | "בסיבוב השני" • "קצת שונה" • "בנאדיק (קוראת לך)" • "מילה אחת" • "זה נכון" • "מילים שקטות" • "העזתי" |  |
| לומדת ללכת | "באתי להחזיר לך" • "תאמרו לו" • "לומדת ללכת" • "לובשת חיוך" • "היינו שניים" • "גורל אחד" • "קרנבל רק היום" • "אלבי מעאק" |  |
| סינגלים אחרים | "ישמע-האל" • "לא רחוק הוא היום" • "מהכפר אל הכיכר" • "רוצי עם הלב" • "טיפה דמעות" • "לפני שהכרתי אותך" • "איזה יום טוב" • "מכל האהבות הזמניות" • "חביב אלבי" • "תמיד תזכור" • "תנו לגדול בשקט" • "בום" • "אהובי" • "בוקר טוב עולם" • "תסמעני" • "חצי משוגעת" • "ג'ינס או טייץ" • "לילה" • "אז מה עם ההוא" • "מי אמר" • "מאושרים" • "לא סתם" • "תהמר עליי" |  |
ח' בחשוון

ח' בחשוון הוא היום השמיני בחודש השני 
בשנה העברית, למניין החודשים מתשרי, והיום השמיני בחודש השמיני 
למניין החודשים מניסן. ח' בחשוון לעולם לא יחול, בלוח העברי הקבוע, בימים ראשון, שלישי ושישי, ועל כן הוא משתייך לקבוצת הימים הנקראת "לא אגו".
פרשת בר המצוה של ילד שנולד בח' חשוון היא תמיד פרשת לך לך.
אירועים היסטוריים

ה'תפ"א – שריפת וחורבן בית הכנסת של רבי יהודה החסיד (כיום בית כנסת החורבה) בפעם הראשונה, על ידי נושים ערביים.
ה'תשע"ז – דונלד טראמפ נבחר לנשיאות ארצות הברית
תשע"ד – פרויקט השבת התקיים בפעם הראשונה במתכונת מקומית בדרום אפריקה, בשבת פרשת לך לך, ח' בחשוון תשע"ד (11-12 באוקטובר 2013)
נולדו

ה'תקפ"ד – רבי חיים ליב טיקטינסקי (נפטר בה'תרנ"ט), ראש ישיבת מיר במשך כחמישים שנה
ה'תרכ"ט – אברהם שוער, (נפטר בת"ש), סופר, מורה, מרצה וסופר ילדים
ה'תר"מ – רבי מנחם נחום פרידמן (השני), מאיצקן שטפנשט
ה'תרע"ו – הרב אברהם צוקרמן, ראש ישיבת בני עקיבא כפר הרא"ה וראש מרכז ישיבות בני עקיבא (נפטר בט"ז בחשוון ה'תשע"ד)
ה'תרפ"ח – יקותיאל אדם, אלוף בצה"ל וממתכנני מבצע יונתן (נהרג במלחמה בה'תשמ"ב)
ה'תרצ"ו – הרב אורי זוהר, רב מרצה בהידברות ושחקן ובדרן לשעבר
ה'תש"ו – הרב אלעזר מרדכי קניג (נפטר בה'תשע"ט), רב קהילת ברסלב בצפת
ה'תשל"ד – רן שריד, סופר ומרצה לחסידות
נפטרו

ה'תר"ם – הרב מנחם נחום קפלן מהורודנה, "החסיד מהורודנה", רבו של החפץ חיים (נולד ב-ה'תקע"ב)
ה'תרנ"ב – שמעון בכרך, משורר וסופר עברי איש תנועת ההשכלה בהונגריה
ה'תרס"ד – הלל נח מגיד שטיינשניידר, חוקר תולדות יהודי וילנה
ה'תרפ"ב – זלמן רובין, יושב ראש "הוועד הכללי כנסת ישראל" וסגן יו"ר ועד העיר ליהודי ירושלים
ה'תרפ"ח – הרב אהרן מנדל כהן, רבה של הקהילה היהודית האשכנזית בקהיר, ומחבר פורה
ה'תרצ"א – הרב יהודה דוד ברנשטיין, רב וראש ישיבה אמריקאי ממוצא ליטאי, ממייסדי ישיבת רבינו יצחק אלחנן
* ה'תרצ"א - רבי חיים טֶלזֶר, רב וראש ישיבה ליטאי, ממעצבי דמותה של הישיבה הליטאית
ה'תרצ"ו – הרב ד"ר שלמה טאג'ר הרב הראשי ליהודי בוכרה בטורקסטן והרב הראשי לביירות
ה'תש"ב – הרב יחזקאל ברשטין, תלמיד חכם וראש ישיבה ליטאי, נרצח בגטו קובנה
ה'תש"ב – הרב מרדכי דב איידלברג, רב של יישובים רבים בליטא, פולין ואוקראינה, תמך בפעילות התנועה הציונית
ה'תש"ו – ריצ'רד לוי-הארשר, הארץ ישראלי הראשון שהתנדב בחיל האוויר המלכותי במלחמת העולם השנייה
ה'תשכ"ו – הרב יעקב רוזנהיים, הנשיא הראשון של אגודת ישראל (נולד ב-ה'תרל"א)
ה'תשל"ה – דוד אויסטרך, כנר יהודי-רוסי (נולד ב-ה'תרס"ט)
ה'תשמ"ג – הרב דוד אשכנזי, רבה האחרון של אלג'יריה, אביו של הרב יהודא ליאון אשכנזי
ה'תשנ"א – הרב שמואל דיקמן, אב בית הדין בחיפה ורב שכונת הרצליה בעיר (נולד ב-ה'תרצ"ב)
ה'תשנ"ו – הרב שמחה עלברג, יושב ראש אגודת הרבנים בארצות הברית
ה'תשע"ו – הרב יעקב יוסף זינגר, רבה האשכנזי של המועצה המקומית והעיר גבעת שמואל במשך 44 שנים
ז' בחשוון – ט' בחשוון
חשוון
טיאנצ'יזאורוס

| טיאנצ'יזאורוס> תקופה |
| --- | --- |
יורה תיכון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
אינפרא־סדרה:: אנקילוזאוריה
משפחה:: אנקילוזאוריים
סוג:: טיאנצ'יזאורוס
מינים
 Tianchisaurus nedegoapeferima
שם מדעי
 Tianchisaurus ‏ג'ה-מינג, 1993

טיאנצ'יזאורוס (שם מדעי: Tianchisaurus; מילולית: "לטאת בריכה שמיימית") הוא סוג של דינוזאור מקבוצת הדינוזאורים המשוריינים - אנקילוזאוריה. הוא חי באמצע היורה. מאובניו נמצאו ב-1993 בסין בידי החוקר דונג ג'ימינג. דינוזאור זה נקרא במקור בשם: Jurassosaurus כלומר: "לטאת היורה". שם זה ניתן עקב יציאת הסרט פארק היורה באותה שנה וכן מכיוון שבמאי הסרט סטיבן ספילברג היה שותף במימון החפירות.
אומנם השם המדעי של הסוג הוחלף אך השם הספציפי של המין היחיד בסוג, T. nedegoapeferima, אותו חיבר שפילברג נשמר. שם זה מורכב מראשי התיבות של שמות משפחת השחקנים הראשיים של הסרט פארק היורה: סם ניל, לורה דרן, ג'ף גולדבלום, ריצ'רד אטנבורו, בוב פק, מרטין פררו, אריאנה ריצ'רדס וג'וזף מאזלו.
יצור זה היה קטן ביחס לקרוביו והגיע רק לאורך 3 מטרים. עם זאת נמצאו רק עצמות מעטות מהמין ולא ידוע עליו הרבה. כמה חוקרים סוברים שהיה קרוב לאנקילוזאוריים, אף שלא נמצא לו "כדור" משוריין בבסיס הזנב, מה שהופך אותו לאחד מהפרימיטיבים שבמשפחה. חוקרים אחרים סוברים שהיה רחוק יותר מהאנקילוזאוריים הגדולים והמשוריינים של הקרטיקון.
חוקת טרנובו

חוקת טרנובו (בבולגרית: Търновска конституция) הייתה החוקה הראשונה של בולגריה המודרנית. החוקה כוננה ב-16 באפריל 1879 בעת כינוס האספה הלאומית שנערכה בווליקו טרנובו. כינונה היה חלק מהקמת נסיכות בולגריה, היא עברה מספר תיקונים והייתה בתוקף עד פרסום חוקת דימיטרוב ב-4 בדצמבר 1947.
היסטוריה > רקע

לאחר תום המלחמה העות'מאנית-רוסית (1877–1878) הוקמה נסיכות בולגריה, מתוקף סיכומי קונגרס ברלין. במסגרת זו כוננה חוקת טרנובו אשר הנהיגה איזונים ובלמים למניעת השגת כוח אבסולוטי על ידי הנסיך ובהמשך המלך הבולגרי. בחוקה נקבעו עקרונות להפרדת הרשויות וכן נקבע עקרון שוויון הזכויות בין כל אזרחי הנסיכות ללא הבדל דת או גזע. המערכת הפוליטית הבולגרית הייתה רב מפלגתית והתחולל מאבק בין מצדדי הפרלמנטריזם ובין תומכי המלוכה. ידה של המלוכה הייתה על העליונה ובחוקת טרנובו בוצעו מספר שינויים אשר חיזקו את מעמדו של המלך על פני הפרלמנט. ב-1908 הכריז פרדיננד הראשון, מלך בולגריה על הפיכתה של בולגריה מנסיכות לממלכה תוך ביצוע ההתאמות הנדרשות בחוקה.
ב-9 בספטמבר 1944 התחוללה בבולגריה הפיכה שהובלה על ידי חזית המולדת של בולגריה. בהמשך, השתלטה בהדרגה המפלגה הקומוניסטית של בולגריה על מוסדות השלטון וב-8 בספטמבר 1946 בוטלה המלוכה לאחר משאל עם. לאחר ביטול המלוכה וכינון הרפובליקה העממית פעלו הקומוניסטים לשינוי החוקה, ובדצמבר 1947 פרסם ראש ממשלת בולגריה גאורגי דימיטרוב חוקה חדשה אשר התבססה על חוקת ברית המועצות מ-1936, וכונתה על שמו חוקת דימיטרוב. חוקת דימיטרוב נותרה בתוקף עד 1971.
היסטוריה > יהודי בולגריה

חוקת טרנובו הייתה ליברלית ומתקדמת לתקופתה וכללה זכויות רבות למיעוטים. סעיף 40 קבע שיהודי בולגריה יהנו מחופש דת. סעיף 42 קבע כי הקהילות היהודיות ינוהלו על ידי שלטונות דת עצמאיים מטעמן, אך בפיקוחו של השר הממונה מטעם הממשלה הבולגרית. כך, זכו יהודי בולגריה לאוטונומיה בניהול חיי הקהילה. לאחר אישור החוקה פרסם שר החוץ והדתות דראגן צאנקוב את ה"תקנון הזמני לניהול הקהילות הדתיות של הנוצרים, המוסלמים והיהודים". במסגרת התקנון הזמני נקבע, כי קהל מתפללים בבית כנסת מסוים יוגדר יחידה דתית, בראשו יעמוד רב שימונה על ידי הנהלה שתיבחר על ידי קהל המתפללים ומקרבם. ההנהלה תורכב מ־3–5 שליחי ציבור ותפוקח על ידי משרד הדתות הבולגרי. עוד הותר לנבחרי הקהילה לגבות מס קהילה ונקבע כי הרב הראשי של סופיה יהיה הרב הראשי ליהודי הנסיכות ויקבל משכורת שנתית מהמדינה בסך 1,000 לבות. בכפוף לחוקה אושרה בהמשך הקמת הקונסיסטוריה היהודית של בולגריה.
הערות שוליים

↑  חיים קשלס, היהודים בבולגריה בעשרים השנים הראשונות לאחר שחרורה מעול העותומנים (1878-1898), בתוך: אנציקלופדיה של גלויות - יהדות בולגריה, ירושלים, 1967, עמודים 67-66.
חוקת האיטי (1843)

חוקת האיטי משנת 1843 נחקקה ב-30 בדצמבר 1843 בתקופת נשיאותו של צ'ארלס ריבייר-הרארד.
שינויים וחידושים

החוקה הכילה חוקים מחוקת האיטי הישנה, אך היא גם הכילה חידושים רבים. לפני 1843, השופטים נבחרו על ידי הנשיא, ובחוקה של שנת 1843, השופטים נבחרו על ידי עם. בנוסף, חוקה זאת הגבילה את כהונתו של הנשיא, שלפני כן הייתה מוגבלת, וכהונתו של ראש הממשלה הוגבלה לארבע שנים.
בחוקה זו, כל חוק והחלטה של הנשיא לא תעבור ללא הסכמתו של השר האחראי על כך.
עקב חקיקת חוקה זו, הוקם בית המשפט לחשבונות וננקטו צעדים נוקשים במטרה להבטיח חופש אישי וכבוד רכוש.
ראו גם

חוקת האיטי
הערות שוליים

↑  1843 Constitution of Haiti, frontend
1 2 3 4  1843 Constitution of Haiti - defunct constitutions, ww.en.freejournal.org (באנגלית)
ערך זה הוא קצרמרבנושא פוליטיקה ובנושא היסטוריה. אתם מוזמנים לתרום לוויקיפדיה ו.
טויאמה

ערך זה עוסק בעיר ביפן. אם התכוונתם למשמעות אחרת, ראו .
טויאמה (ביפנית: 富山市) היא עיר הבירה של מחוז טויאמה שבחבל צ'ובו שביפן. העיר שוכנת לחופו של ים יפן, בחלק האמצעי של האי הונשו. אוכלוסיית העיר מונה 417,324 תושבים, נכון לשנת 2011.
היסטוריה

המישור בו שוכנת העיר טויאמה הוא אזור חקלאי פורה שהיה מיושב באופן רציף לאורך ההיסטוריה של יפן. בשל מיקומו האסטרטגי הפך האזור למוקד קרבות רבים, בעיקר בימי הביניים של יפן. בראשית תקופת אדו השתלט סאסא נארימאסה על האזור, ותחת שליטתו שגשגה האוכלוסייה המקומית, ובמקום התפתחה תעשיית תרופות ונייר. הודות להתפתחות הדרכים ביפן, ולאחריהן התפתחות המסחר, הפכו את טויאמה לבירה לאומית לייצור תרופות.
לאחר רסטורציית מייג'י הפכה טויאמה למרכז לתעשייה כבדה ולייצור כימיקלים, בשל המים הזורמים הרבים באזור שאיפשרו ייצור אנרגיה הידרואלקטרית. במלחמת העולם השנייה נשלחו שבויי מלחמה של בעלות הברית לטויאמה, שם שכן מחנה עבודה. באוגוסט 1945 הפציצו מטוסי בעלות הברית את טויאמה והחריבו חלקים נרחבים ממנה. בליל ה-1 - 2 באוגוסט הטילו 173 מפציצי בואינג B-29 סופרפורטרס פצצות תבערה על מרכז העיר, והחריבו 99.5 אחוז מהשטח העירוני. באותה עת הייתה טויאמה מרכז תעשייתי לייצור מסבים כדוריים, אלומיניום ופלדה.
אקלים

בטויאמה שורר אקלים סובטרופי גשום, עם חורף קריר ומושלג וקיץ חם ולח. בעיר יורדים משקעים רבים, בעיקר במחצית השנייה של השנה. על אף שהחורף אינו קר במיוחד, מיקומה של העיר לחופו של ים יפן מביא עמו שלג רב, וכ-3.8 מטרים של שלג יורדים בטויאמה מדי שנה, בין החודשים דצמבר ומרץ.
| אקלים בטויאמה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בטויאמה> ינואר.6.0.-0.1.259.5 | אקלים בטויאמה> פברואר.6.8.-0.3.172.1 | אקלים בטויאמה> מרץ.10.9.2.2.158.5 | אקלים בטויאמה> אפריל.17.3.7.2.122.2 | אקלים בטויאמה> מאי.21.9.12.6.134.2 | אקלים בטויאמה> יוני.25.1.17.4.182.6 | אקלים בטויאמה> יולי.29.0.21.5.240.4 | אקלים בטויאמה> אוגוסט.30.9.22.9.168.3 | אקלים בטויאמה> ספטמבר.26.5.18.8.220.2 | אקלים בטויאמה> אוקטובר.21.1.12.4.160.7 | אקלים בטויאמה> נובמבר.15.3.6.8.234.4 | אקלים בטויאמה> דצמבר.9.6.-2.4.247.0 | אקלים בטויאמה> שנה.18.4.10.3.2,300.1 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: סוכנות המטאורלוגיה היפנית
ערים תאומות

לטויאמה יחסי ערים תאומות עם:
ארצות הברית דרהאם, קרוליינה הצפונית, ארצות הברית
ברזיל מוגי דאס קרוסס, סאו פאולו, ברזיל
הרפובליקה העממית של סין צ'ינחואנגדאו, חביי, הרפובליקה העממית של סין
אוסטרליה ולינגטון, ניו סאות' ויילס, אוסטרליה
הערות שוליים

↑  נתוני אקלים של טויאמה
| --- | --- |
בקרת זהויות :  NLI: 987007562043905171  CiNii: DA0270481X  GND: 4230546-9  LCCN: n81050705  MusicBrainz: 1c7dae19-acc8-434b-b2d8-0445ee2cc397  NDL: 00307154  NKC: ge974156  SUDOC: 027359301  VIAF: 148931794   WorldCat (עם VIAF): 148931794
טויוהיקו קאגאווה

| --- | --- |

 לידה:  10 ביולי 1888 קובה, יפן 
 פטירה:  23 באפריל 1960 (בגיל 71) 
 מדינה:  האימפריה היפנית, יפן 
 מקצוע:  סופר, כומר, כלכלן, איש איגודים מקצועיים
 תפקיד:  member of the House of Peers 
 בן או בת זוג:  Haru Kagawa 
 פרסים והוקרה:  מסדר האוצר הקדוש 
 
קאגאווה והרו, בת זוגו
קאגאווה בארצות הברית, 1935.
טויוהיקו קאגאווה (ביפנית: 賀川豊彦; ‏10 ביולי 1888 – 23 באפריל 1960) היה פעיל חברתי יפני. הוא התנצר בצעירותו ועבודתו הסוציאלית לוותה בהטפה לנצרות.
קאגאווה נודע כפציפיסט ואף נאסר בימי מלחמת העולם השנייה בשל התנגדותו האקטיבית למלחמה.
כמי שהטיף לצדק חברתי ופעל למען העניים, התגורר קאגאווה בשכונות עוני. הוא הקים בתי ספר, בתי חולים וכנסיות.
במהלך חייו כתב קאגאווה למעלה מ-150 ספרים. הוא היה מועמד לפרס נובל לספרות ב-1947 וב-1948, ולפרס נובל לשלום ב-1954 וב-1955.
ביוגרפיה

קאגאווה נולד בקובה, יפן, לאיש עסקים ופילגשו. שני הוריו מתו בצעירותו. הוא נשלח ללמוד בבית הספר, שם למד אצל שני מסיונרים אמריקאים, ד"ר הארי וו. מאיירס וצ'ארלס א. לוגן, דרכם למד את השפה האנגלית. הוא המיר את דתו לנצרות לאחר שהשתתף בכיתת תנ"ך בצעירותו, צעד זה הוביל לכך שמשפחתו המורחבת התנכרה לו. בלימודיו הגבוהים למד בטוקיו פרסביטריאן קולג' (Tokyo Presbyterian College) ומאוחר יותר נרשם לסמינר התאולוגי של קובה (Kobe Theological Seminary). משנת 1914 ועד 1916 למד בסמינר התאולוגי של פרינסטון (Princeton Theological Seminary). בנוסף ללימודי התאולוגיה למד גם אמבריולוגיה, גנטיקה, אנטומיה השוואתית ופליאונטולוגיה.